OzLabs/hebrew-wiki-articles huggingface dataset:
טפצ'ולה

טפצ'ולה (בספרדית: Tapachula) היא עיר ומועצה אזורית הממוקמת בדרום־מזרח מדינת צ'יאפס שבמקסיקו, בסמוך לגבול עם גואטמלה והאוקיינוס השקט.

האזור יושב לראשונה (לפחות באופן אורבאני) על ידי האצטקים במאה ה-13. חשיבותה הכלכלית של העיר עלתה מאז סוף המאה ה-19, עם הקמת מטעי הקפה.
בניין העירייה הישן של טפצ'ולה

== דמוגרפיה וחברה ==
בעיר יש נוכחות סינית חזקה מאז 1900 בערך, כתוצאה ממהגרים סיניים שהגיעו לעבוד במטעי הקפה של האזור. כיום רוב המהגרים עובדים במסחר ולא בחקלאות.<ref name="cienaños"></ref> העדות הבולטת ביותר לנוכחות אסייתית היא המסעדות הסיניות והאסייתיות הרבות שיש בעיר.<ref name="mexsur"></ref><ref name="cienaños" /> בנוסף על כך, לקהילה הסינית יש מוסדות וארגונים קהילתיים רבים בעיר.

כמו ערי הגבול בארצות הברית, גם בטפצ'ולה וסביבתה יש בעיות עם הגירה בלתי חוקית, סחר בסמים ואלימות, כאשר רוב המסתננים הבלתי חוקיים מגיעים ממרכז אמריקה.<ref name="jbudd"></ref> בעיות אלו הובילו לנוכחות משטרתית בולטת במיוחד.

== כלכלה ==
זוהי אחת הערים החשובות ביותר של צ'יאפס מבחינה כלכלית אזור העיר הוא חקלאי במיוחד, ומשמעותי במיוחד עבור המסחר בין מקסיקו לאמריקה המרכזית. העיר נחשבת לבינונית מבחינה סוציו-אקונומית. נכון לשנת 2000 היו 61,444 בתי מגורים, מתוכם מעל 72% היו בבעלות התושבים. גודל משק הבית הממוצע היה 4.36 תושבים.

רוב המבנים הבולטים במרכז העיר נבנו בעשורים הראשונים של המאה ה-20, אף על פי שישנם מספר בתים גדולים ומשמעותיים באזור זה שנבנו בשנות ה-60 בסגנון אר דקו. כמעט כל הבניינים הבולטים מחוץ למרכז העיר נבנו בסוף המאה ה-20, לאור הצמיחה הדמוגרפית.<ref name="rincones"></ref>
הנמל
הוריקן סטן פגע קשות בקו הרכבת האזורי, ונדרשו שנים לשקמו.<ref name="avanza"></ref>

כשמונה עשר אחוז מהמועסקים עובדים בחקלאות, לעומת 16.5% שעובדים בכרייה ובייצור.<ref name="encmuc"></ref>

==קישורים חיצוניים==

* 

== הערות שוליים ==

קטגוריה:מקסיקו: ערי חוף
קטגוריה:מקסיקו: ערי נמל
קטגוריה:יישובים שהוקמו ב-1915
מייפקינג

מייפקינג (באנגלית: Mafikeng) היא בירת הפרובינציה הצפון-מערבית (מאז 1994) בדרום אפריקה. מייפקינג ממוקמת קרוב לגבול עם בוטסואנה, 1,400 קילומטרים צפון-מזרחית לקייפטאון ו-260 קילומטרים ממערב ליוהנסבורג. בשנת 2007 התגוררו בעיר כרבע מיליון איש במטרופולין.<ref name=":0"></ref>

== היסטוריה ==
העיירה נוסדה במהלך המאה ה-19. במהלך מלחמת הבורים השנייה בהתרחש מצור על העיר במשך 217 ימים (מאוקטובר 1899 עד מאי 1900).<ref name=":0" />

בשנים 1980–1994 העיר הייתה חלק מבופוטאצוואנה. לאחר סיום האפרטהייד בשנת 1994, העיר חזרה באופן רשמי לדרום אפריקה כחלק מהפרובינציה הצפון-מערבית.

==קישורים חיצוניים==

* 
* 

==הערות שוליים==

קטגוריה:יישובים שהוקמו ב-1852
קטגוריה:פרובינציות דרום אפריקה: ערי בירה
קטגוריה:דרום אפריקה: ערים
טוואקאן

טוואקאן (בספרדית: Tehuacán) היא העיר השנייה בגודלה במדינת פואבלה שבמקסיקו, בקרבת הגבולות עם מדינות ואחאקה ווראקרוס. בשנת 2010 התגוררו בעיר כ-248,716 תושבים. שטח העיר הוא 390.36 קמ"ר. העיר ידועה כמארחת פסטיבלים רבים.

טוואקאן הייתה במקור יישוב אינדיאני, והיא הפכה רשמית לעיר במלכות המשנה של ספרד החדשה ב-1660.

הענף הכלכלי הבולט בעיר הוא ייצור העופות.<ref name="test"></ref> לאחר חתימת הסכם הסחר החופשי של צפון אמריקה צמחה בעיר תעשיית טקסטיל שגרמה לצמיחה דמוגרפית משמעותית ביותר. הנצרות הקתוליות היא הדת הדומיננטית בעיר. בנוסף על כך, חיים בעיר גם אוונגליסטים, עדי יהוה, וקבוצות פרוטסטנטיות אחרות. יש גם מיעוט של יהודים משיחיים, ומעט חסרי דת.

==קישורים חיצוניים==

* 

* 

== הערות שוליים ==

קטגוריה:מקסיקו: ערים
קטגוריה:יישובים שהוקמו ב-1660
ליידיסמית' (דרום אפריקה)

ליידיסמית (באנגלית: Ladysmith) היא עיר בפרוביציית קוואזולו-נטאל שבדרום אפריקה. העיר שוכנת כ- מצפון-מערב לדרבן ו- דרום-מזרחית ליוהנסבורג. בעיר יש תעשיות חשובות הכוללות עיבוד מזון, טקסטיל וייצור צמיגים. בעיר כ-65,000 תושבים (2011).

== היסטוריה ==
העיר נוסדה על ידי בורים בשנת 1847, לאחר שרכשו קרקע ממלך הזולו. האזור סופח על ידי הבריטים באותה שנה וב-20 ביוני 1850 הוכרזה כעיירה בשם ווינדזור.<ref name="ladysmithhistory"></ref> ב-11 באוקטובר השם שונה לליידיסמית' על שם חואנה מריה דה לוס דולורס דה לאון סמית', הידועה גם בשם "ליידי סמית'", אשתו הספרדייה של סר הארי סמית', מושל מושבת הכף והנציב העליון בדרום אפריקה מ-1847 עד 1852.<ref name="ladysmithhistory" /><ref name="upenn-autobio"></ref>

במהלך מלחמת הבורים השנייה התקיימו קרבות רבים באזור העיר ובמהלכה צרו הבורים על העיר במשך 118 ימים. המצור התרחש בשלב המכריע ביותר של המלחמה – מ-2 בנובמבר 1899 עד 28 בפברואר 1900.<ref></ref> כ-3,000 חיילים בריטים מתו במהלך המצור. הגנרל בולר שבר לבסוף את המצור לאחר שהביס את הבורים.

==קישורים חיצוניים==

* 
* 

== הערות שוליים ==

קטגוריה:יישובים שהוקמו ב-1850
קטגוריה:דרום אפריקה: ערים
דליסיאס

דליסיאס (בספרדית: Delicias) היא עיר במדינת צ'יוואווה שבמקסיקו. היא ממוקמת דרום-מזרחית לבירת המדינה, צ'יוואווה. דליסיאס הוקמה באפריל 1933 והוכרזה כעיר באופן רשמי ב-7 בינואר 1935. כך שהיא אחת הערים הגדולות הצעירות במקסיקו. בנוסף על כך, דליסיאס היא אחת הערים הקטנות מבחינת השטח במדינה. דליסיאס היא עיר תעשייתית קטנה ומרכז חקלאי מרכזי משמעותי באזור. בשנת 2015 התגוררו בעיר כ-148,045 תושבים (לעומת 223,993 במטרופולין).

== היסטוריה ==
בסביבת העיר נמצאו עדויות פרהיסטוריות להתיישבות במשך מאות שנים לפני זו האירופאית.

ההתיישבות המודרנית החלה ב-1884 עם התפחות הרכבת באזור. ב-1888 הגיעו לאזור מתיישבים גרמנים שהחלו לייצר מוצרי מזון, בירה וכלי פלדה. עם זאת, המתיישבים הגרמנים נאלצו לעזוב לאחר רדיפה מתמשכת על ידי אנשי פנצ'ו וייה. העיר חודשה ב-1933 לאחר המהפכה המקסיקנית והוכרזה רשמית כעירייה ב-7 בינואר 1935.

בשנת 1939 החלה להתקיים תעשייה מקומית שנועדה לחזק את החקלאים הרבים. בנוסף על כך, נבנה סכר על שמו של פרנסיסקו מדרו, אשר הגדיל את הפריון החקלאי ואת מספר התושבים. במהלך שנות ה-40 הכותנה הפכה ליבול דומיננטי, והמשיכה כך עד 1953. תוכנית הבנייה העירונית אושרה ב-30 בספטמבר 1960. במהלך שנות ה-70 וה-80 הכלכלה הפכה אט אט מחקלאית לתעשייתית, אך החקלאות כיום עדיין חשובה בכלכלה המקומית.

==קישורים חיצוניים==

* 
* 

קטגוריה:יישובים שהוקמו ב-1888
קטגוריה:מקסיקו: ערים
פיטרמריצבורג

פיטרמריצבורג (באנגלית: Pietermaritzburg) היא הבירה והעיר השנייה בגודלה בפרובינציה קוואזולו-נטאל שבדרום אפריקה נוסדה ב-1838. זהו מרכז תעשייתי חשוב מבחינה אזורית, המייצר אלומיניום, עץ ומוצרי חלב.

בעיר יש בתי ספר רבים ומוסדות להשכלה על תיכונית, כולל קמפוס של אוניברסיטת קוואזולו-נטאל. כיום האוכלוסייה הנוכחית מוערכת בלמעלה מ-600,000 תושבים (כולל עיירות שכנות). בפיטרמריצבורג יש ריכוז גבוה ביותר של הודים-דרום אפריקאים.

== היסטוריה ==
העיר נוסדה באפריל 1838 על ידי מתיישבים אפריקאנרים מהטרק הגדול. העיירה גדלה במהירות והפכה לבירת רפובליקת הבורים קצרת הימים נטאליה. הממלכה המאוחדת של בריטניה הגדולה ואירלנד השתלטה על פיטרמריצבורג ב-1843.

ב-1893 עורך הדין ההודי מהאטמה גנדי ביקר בהודו ונסע ברכבת המקומית. הוא גורש ברכבת באזור פיטרמריצבורג לאחר שלא הסכים לעבור לקרון האחורי בשל מוצאו (אף על פי שקנה כרטיס למחלקה הראשונה). אירוע זה היה משמעותי ביותר בחיי גנדי, ופיתח את גישת הסאטיאגרהא וההתנגדות הבלתי אלימה. כיום, פסל ברונזה של גנדי ניצב ברחוב צ'רץ', במרכז העיר.
מרכז העיר, 1900

== כלכלה ==
עד סוף שנות ה-90, האזור היה ידוע בייצור מוצרי טקסטיל, ביגוד והנעלה באיכות גבוהה. למרות זאת, תעשיות אלו פחתו באזור עקב עלויות ייצור נמוכות יותר באסיה. כיום הכלכלה היא חקלאית במיוחד.

== ערים תאומות ==
* 

== קישורים חיצוניים ==

* 
* 

קטגוריה:פרובינציות דרום אפריקה: ערי בירה
קטגוריה:יישובים שהוקמו ב-1838
קטגוריה:דרום אפריקה: ערים
קלרקסדורפ

קלרקסדורפ (באנגלית: Klerksdorp) היא העיר הגדולה ביותר בפרובינציה הצפון-מערבית שבדרום אפריקה. העיר ממוקמת כ-165 קילומטרים דרום-מזרחית לבירת המחוז.<ref></ref> קלרקסדורפ הייתה גם הבירה הראשונה של הרפובליקה הדרום-אפריקאית ובהמשך הפכה למרכז מסחרי המקשר בין קימברלי ליוהנסבורג. כיום יש חקלאים, כורים ומהגרים העובדים בשתי התעשיות.

לפי מפקד האוכלוסין מ-2001, התגוררו בעיר למעלה מ-350,000 תושבים. זהו אחד המוקדים של תעשיית כריית הזהב בדרום אפריקה, אם כי חשיבותו הולכת ופוחתת בשנים האחרונות. רעידת אדמה גדולה במרץ 2005 גרמה נזק משמעותי לפעילות הכרייה. מלבד הכרייה, קלרקסדורפ מתפקדת כמרכז רפואי, קמעונאי וחינוכי בולט בפרובינציה. הייצוא האזורי כולל תירס, דורה, בוטנים וחמניות. נכון לשנת 2012, שיעור הפשע בעיר נחשב לנמוך במיוחד.

כיום קלרקסדורפ ידועה כמקום הולדתו של הארכיבישוף האנגליקני זוכה פרס נובל לשלום דזמונד טוטו, שנולד בעיר ב-7 באוקטובר 1931.

== היסטוריה ==
העיר נוסדה ב-1837 או 1838 על ידי מתיישבים אפריקאנרים מהטרק הגדול. קלרקסדורפ היא היישוב האירופי העתיק ביותר מצפון לנהר הוואל.

בנובמבר 1885<ref name=":0"></ref> התגלה זהב באזור, מה שתרם באופן משמעותי ביותר לפיתוח האזור. קלרקסדורפ חוברה לקו הרכבת ב-1897. בסוף שנות ה-90 של המאה ה-19 כריית הזהב הידלדלה. הבורסה שנפתחה לשם כך נסגרה בסופו של דבר, ונהרסה לגמרי ב-1958.<ref></ref>
הבורסה העירונית הישנה
במהלך מלחמת הבורים השנייה (1899–1902) התרחשו קרבות רבים וגדולים באזור העיר.

תעשיית כריית הזהב הוקמה לתחייה על ידי חברות כרייה גדולות ב-1932, מה שגרם לעיירה לעבור תחייה כלכלית, שהואצה לאחר מלחמת העולם השנייה.

==קישורים חיצוניים==

* 

== הערות שוליים ==

קטגוריה:יישובים שהוקמו ב-1837
קטגוריה:דרום אפריקה: ערים
ג'ורג' (עיר)

ג'ורג (באנגלית: George) היא העיר השנייה בגודלה בפרובינציית הכף המערבי בדרום אפריקה. העיר היא מרכז נופש וכנסים פופולרי, ומשמשת כמרכז אדמיניסטרטיבי ומסחרי חשוב. העיר נקראת על שמו של המלך הבריטי ג'ורג' השלישי. העיר ממוקמת בערך באמצע הדרך בין קייפטאון לפורט אליזבת.<ref>"[http://gardenroute.org/george/ Welcome to George]," The Garden Route (accessed: 27 January 2022)</ref> ג'ורג' ממוקמת על רמה של 10 קילומטרים בין הרי אוטניקה מצפון והאוקיינוס ההודי מדרום.

== היסטוריה ==
לפני ההתיישבות האירופית בסוף המאה ה-17 האזור היה מיושב על ידי שבט הקויקוי.<ref name=":3"></ref>

היישוב שעתיד להפוך לג'ורג' הוקם כתוצאה מהביקוש הגובר לעצים. בשנת 1777 הקימה חברת הודו המזרחית ההולנדית נקודה לאספקת עצים. בשנת 1811 הכפר הוכרזה כעצמאית על ידי השלטונות הבריטיים.<ref name="Raper-George"></ref><ref name=":2"></ref> הרחוב הראשי של העיר, רחוב יורק, נקרא על שמו של בנו השני של המלך ג'ורג', הנסיך פרדריק, דוכס יורק ואלבני.<ref></ref> הכפר ג'ורג' קיבל מעמד של עיר ב-24 במרץ 1837.

==קישורים חיצוניים==

* 
* 

== הערות שוליים ==

קטגוריה:יישובים שהוקמו ב-1811
קטגוריה:דרום אפריקה: ערי חוף
ארמלו

ארמלו (באנגלית: Ermelo) היא עיר בפרובינציית מפומלנגה שבדרום אפריקה הממוקמת כ-210 קילומטרים מזרחית ליוהנסבורג.

ארמלו המודרנית נוסדה על ידי כומר מהכנסייה הרפורמית ההולנדית בשנת 1870, והוכרה רשמית ככפר בפברואר 1880<ref name="On01"></ref> העיר נקראת על שם עיירה בהולנד.<ref name="On01" /> ההתיישבות הורחבה משמעותית משנת 1903, לאחר סיומה של מלחמת הבורים.

הייצור החקלאי של ארמלו כולל תירס, בקר, תפוחי אדמה, שעועית, צמר, חזירים, גרעיני חמניות, אגוזים, פירות טרופיים, אלפלפה ודורה. בנוסף על כך, מתבצעת גם כריית פחם.

==קישורים חיצוניים==

== הערות שוליים ==

קטגוריה:יישובים שהוקמו ב-1880
קטגוריה:דרום אפריקה: ערים
מה הדאווין שלך?

"מה הדאווין שלָּךְ?" הוא שיר שכתב, הלחין וביצע דני סנדרסון. השיר יצא לאור ב־1984, בתחילה כסינגל שלא מתוך אלבום אולפן, אך בעקבות הצלחתו הוא נכלל בהוצאות המחודשות של אלבום הסולו השני של סנדרסון, "חף מפשע", שיצא לאור באותה התקופה.

השיר היה להיט שהגיע למקום הראשון במצעד הפזמונים השבועי של רשת ג' ולמקום ה־11 במצעד השנתי של התחנה. במצעד השנתי של גלי צה"ל הוא הגיע למקום ה־17.

== רקע וכתיבה ==
"מה הדאווין שלך?" יצא כסינגל זמן קצר לאחר שהאלבום "חף מפשע" היה מוכן, הודפס וכבר יצא לשוק – עקב התקבלותו והצלחתו של השיר בהופעות שליוו את האלבום, החליט סנדרסון להקליט אותו, בהשתתפותו של אברהם סלמאן בקאנון, והוא הוקלט באולפן אחר. השיר צורף למהדורות הבאות של "חף מפשע" – בתחילה כסינגל נפרד שצורף לאלבום, ולאחר מכן כחלק מהאלבום עצמו. השיר הפך ללהיט הגדול ביותר מתוך האלבום, וסנדרסון המשיך לבצע אותו כהדרן מדי פעם.

סנדרסון עשה שימוש במילה "דאווין" כחיבור לסלנג של התקופה שבה נכתב. התמה של השיר היא בחורה מתנשאת.

כלפי השיר הופנתה גם ביקורת, כאילו הוא פרודיה על מוזיקה מזרחית. סנדרסון התייחס לנושא מבחינות שונות. הוא סיפר שכשהיה נוהג ברכב, הוא הקשיב גם לתחנות רדיו ערביות, ונמשך בעיקר להיבט של השיח במוזיקה ששמע: . לצד זה, אף שהודה שהיה לו רצון להתכתב עם השפה של המוזיקה המזרחית, סנדרסון הבהיר שסגנון השיר עצמו הרבה יותר נפוליטני מאשר יווני או מזרחי: 

== הצלחה ==
הסינגל נכנס למצעד רשת ג' ב־5 בפברואר 1985, זכה להצלחה וצעד 10 שבועות, עד 30 באפריל 1985. שבוע אחד עמד השיר בראש המצעד – ב־19 במרץ 1985. במצעד הפזמונים העברי השנתי (תשמ"ה) של התחנה דורג השיר במקום ה־11. במצעד השנתי של גלי צה"ל הוא הגיע למקום ה־17.

=== מיקומי שיא ===

== משתתפים ==
מקור: הסינגל, באתר Discogs
* דני סנדרסון – זמרה, זִמרת רקע, גיטרות
* ארז נץ – גיטרות, זִמרת רקע
* דובי קיזלשטיין – תופים, כלי הקשה, זִמרת רקע
* אילן וייל – בס, זִמרת רקע
* משה לוי – קלידים, זִמרת רקע
* אברהם סלמאן – קאנון

== קישורים חיצוניים ==

* [https://youtu.be/tYluGpy85Iw "מה הדאווין שלך?" בביצוע רביד פלוטניק (עיבוד והפקה: ניר דנן וטונה), 2015], באתר יוטיוב

== ביאורים ==

== הערות שוליים ==

קטגוריה:שירי 1984
קטגוריה:סינגלים מ-1984
קטגוריה:שירים בעברית
קטגוריה:שירים שנכתבו על ידי דני סנדרסון
קטגוריה:שירים שהולחנו על ידי דני סנדרסון
קטגוריה:שירי רוק
קטגוריה:סינגלים שהגיעו למקום הראשון בישראל
קטגוריה:סינגלים בהוצאת CBS ישראל
טים האנט

סר ריצ'רד טימותי האנט (באנגלית: Richard Timothy Hunt; נולד ב-19 בפברואר 1943) הוא ביוכימאי ופיזיולוג מולקולרי בריטי. הוא זכה בפרס נובל לפיזיולוגיה או רפואה לשנת 2001 יחד עם פול נרס ולילנד ה. הארטוול "על גילוי משפחת חלבוני הציקלין וקינאזות תלויות ציקלין, מולקולות מרכזיות בוויסות מחזור התא". גילויו הגיעו בעקבות חקר ביצי קיפוד ים מופרות בתחילת שנות ה-80.

== ביוגרפיה ==
האנט נולד בנסטון שבמחוז צ'שייר, לריצ'רד ויליאם האנט, מרצה לפלאוגרפיה בליברפול, ולקיט רולנד. ב-1945 החל אביו של הנט לעבוד בספרייה הבודליינית, והמשפחה עברה לאוקספורד. בצעירותו החל הנט להתעניין במדעים, ובמיוחד בביולוגיה.

ב-1961 החל הנט ללמוד מדעי הטבע באוניברסיטת קיימברידג'. הוא סיים את לימודיו ב-1964 ומיד החל לעבוד במחלקה לביוכימיה של האוניברסיטה בהדרכת אשר קורנר, שם הוא עבד עם המדענים לואי רייכרדט וטוני האנטר. בשנים 1965–1966 עבד במעבדה בניו יורק. הנט סיים את הדוקטורט בהנחיית אשר קורנר ב-1968, שהתמקד בסינתזה של המוגלובין ברטיקולוציטים של ארנבים שלמים.

הנט נשוי לאימונולוגית מרי קולינס ולזוג שתי בנות. הנט עמית החברה המלכותית מאז 1991. הוא גם זכה במדליה המלכותית וב-Knight Bachelor.

==קישורים חיצוניים==

* 

קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל אנגלים
קטגוריה:זוכי המדליה המלכותית
קטגוריה:עמיתי החברה המלכותית
קטגוריה:ביולוגים אנגלים
קטגוריה:ביוכימאים אנגלים
קטגוריה:אנגלים שנולדו ב-1943
קטגוריה:חברי האקדמיה אירופיאה
ויליאם אוטיס פקסון

ויליאם אוטיס פקסון (24 באוקטובר 1853 – 12 בנובמבר 1942) היה חבר בסנאט של מסצ'וסטס ובבית הנבחרים של מסצ'וסטס.

== ביוגרפיה ==
ויליאם נולד בסטוטון, מסצ'וסטס ב-24 באוקטובר 1843. ב-1876 הוא סיים את לימודי הרפואה בבית הספר לרפואה של אוניברסיטת בוסטון.<ref></ref>

ב-10 ביולי 1878 הוא התחתן עם סוזן ריד וויילס, ונולד להם ילד אחד. סוזן מתה בשנת 1914.

פקסון שהיה רפובליקני, היה חבר בבית הנבחרים של מסצ'וסטס בין השנים 1905 ל-1906, ובסנאט של מסצ'וסטס מ-1907 עד 1908.

פקסון מת בבוסטון ב-12 בנובמבר 1942.

==קישורים חיצוניים==
* 

== הערות שוליים ==

קטגוריה:רופאים אמריקאים
קטגוריה:פוליטיקאים אמריקאים
קטגוריה:בוגרי בית הספר לרפואה באוניברסיטת בוסטון
קטגוריה:חברי בתי המחוקקים של מדינת מסצ'וסטס
קטגוריה:חברי הסנאט של ארצות הברית ממסצ'וסטס
קטגוריה:אמריקאים שנולדו ב-1853
קטגוריה:אמריקאים שנפטרו ב-1942
האגריפיוס

האגריפיוס (שם מדעי: Hagryphus; מילולית: "הגריפין של הא ") הוא סוג של דינוזאור תרופוד ממשפחת הקנגנתיים, אשר התקיים באמריקה הצפונית של הקרטיקון שלפני 75.95 מיליון שנה מזמננו. הדינוזאור נקרא ב-2005 בידי החוקרים סקוט ד. סאמפסון (Scott D. Sampson) ולינדזי זאנו (Lindsay Zanno). הסוג מכיל מין בודד - Hagryphus giganteus, שפירושו: "ענקי".

== מאפיינים ==
הממצאים המאובנים של ההאגריפיוס התגלו בתצורות קאיפרוויץ' שביוטה ואלה כללו רק שרידי זרועות מוארכות בעלות טפרים מגודלים. טפריו הזכירו במראם גריפון - יצור מיתולוגי בעל כנפיים ועל שם הא - אלת המדבר של דת מצרים העתיקה - זאת עקב ממצאיו שהתגלו במדבר, סמוך מעט לאזור הנופש הלאומי קניון גלן שעל גדות נהר הקולורדו. 

דינוזאור זה היה דו-רגלי גבוה וזריז שהגיע לאורך 2.4 עד 3 מטרים ולמשקל מוערך של 50 ק"ג, מה שהופך אותו לאחד מהגדולים יחסית שבבני קבוצת האובירפטורוזאוריה, לאחר הגיגנטורפטור, כאשר הוא היה כבד ב-30 עד 40% מהאובירפטור הבא בגודלו באמריקה הצפונית - הצ'ירוסטנוטס.

== קישורים חיצוניים ==

קטגוריה:קנגנתיים
קטגוריה:דינוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2005
My 21st Century Blues

My 21st Century Blues (בעברית: בלוז המאה ה-21 שלי) הוא האלבום הבכורה של הזמרת-יוצרת הבריטית ריי. האלבום יצא לאור ב-3 בפברואר 2023, על ידי חברת התקליטים Human Re Sources.<ref></ref><ref></ref>

האלבום מייצג נושאים שונים באופן מילולי כולל המאבקים של ריי עצמה בהתמכרויות, חוסר ביטחון, דיסמורפיה בגוף והתעללות מינית.<ref name=":0"></ref><ref name=":1"></ref>

==הכרזה והוצאה==
בספטמבר 2022, ריי הופיעה בתחנת הרדיו "BBC Radio 1", בתוכנית לייב לאונג' וביצעה את השיר "Black Mascara" וקאבר לשיר "Running Up That Hill" של קייט בוש.<ref></ref> ב-13 באוקטובר 2022, הכריזה ריי על הפרויקט ברשתות החברתיות שלה יחד עם יציאתם של הסינגלים "Escapism" ו-"The Thrill Is Gone". לאחר ההוצאה הכפולה, ריי ביצעה את שני השירים בתוכנית "Later... with Jools Holland".<ref></ref>

==סינגלים==
ב-30 ביוני 2022, הוציאה ריי את הסינגל המוביל "Hard Out Here", שיצא לראשונה בהוצאה העצמאית לאחר פרידתה מחברת התקליטים פולידור רקורדס.<ref></ref><ref></ref> הסינגל השני, "Black Mascara", יצא לאור ב-24 באוגוסט 2022 לאחר שבסוף הקליפ של "Hard Out Here", ניתנה השמעה לשיר.<ref></ref> הסינגל הכפול שמכיל את, "Escapism" ביחד עם 070 שייק ו-"The Thrill Is Gone" יצא לאור ב-12 באוקטובר 2022.<ref></ref>

== רשימות סוף שנה ==
{| class="wikitable sortable plainrowheaders" style="text-align:center;"
!ארגון
!רשימה
!דירוג
!מקור
|-
|בילבורד
|50 האלבומים הטובים ביותר של 2023: רשימת הצוות
|34
|<ref></ref>
|}

==סיבוב הופעות==
על מנת לקדם את האלבום, ריי יצאה למיני סיבוב הופעות באוקטובר ובנובמבר 2022 הנקרא "The Story So Far", שהיה מיני סיבוב ההופעות הראשון שלה באירופה ובצפון אמריקה. הסיבוב כלל תפאורה אקוסטית ואינטימית עם קהל יושב וריי דנה על הקריירה שלה בין הופעות שלה ועל הדיסקוגרפיה שלה בסדר כרונולוגי.<ref></ref> ב-13 בנובמבר הכריזה ריי על צאת סיבוב הופעות הראשון שלה שנקרא "My 21st Century Blues tour", שיחל ב-25 בפברואר 2023.<ref></ref>

==רשימת רצועות==

===הערות===
* כל השירים נכתבים כאשר יש נקודה בסוף הכותרים; כגון, "Introduction" נכתב כ-"Introduction.".

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור My 21st Century Blues
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|3 בפברואר 2023
|הורדה דיגיטלית • הזרמת מוזיקה • תקליטור • תקליט • קלטת שמע
|rowspan="2" | Human Re Sources
|<ref>Release formats for My 21st Century Blues on November 28, 2022:
* 
* 
* 
* 
* </ref>
|}

==קישורים חיצוניים==

== הערות שוליים ==

קטגוריה:אלבומי בכורה מ-2023
קטגוריה:אלבומי ריי
קטגוריה:אלבומים באנגלית
קטגוריה:אלבומים בהוצאה עצמית
ג'בל א-דוחן

ג'בל א־דוחן (בערבית: جبل الدخان; בתרגום לעברית: הר העשן) הוא הפסגה הגבוהה ביותר במדינת האיים בחריין.

גובה ההר הוא 134 מטר מעל פני הים. הוא מכונה "הר העשן" בשל האובך הרב המקיף אותו לעיתים קרובות.

ההר ממוקם במחוז הדרום, כשישה קילומטרים מחופי המפרץ הפרסי וכ־18 קילומטרים דרומית למנאמה, בירת המדינה.

קטגוריה:בחריין: גאוגרפיה
Estefan Family Christmas

Estefan Family Christmas (בעברית: חג המולד של משפחת אסטפן) הוא אלבום האולפן החמישה-עשר של הזמרת-יוצרת האמריקאית גלוריה אסטפן.<ref name=":0"></ref> האלבום יצא לאור ב-13 באוקטובר 2022, לכבוד חג המולד.<ref name=":0" /> הוא הופק על ידי אסטפן עצמה, בהשתתפותו של המוזיקאי שלטן "שלי" ברג, שהיה שותף בהפקת כל הרצועות באלבום.<ref name=":0" />

במסגרת האלבום, הקליטה אסטפן מספר שירים עם משפחתה.<ref name=":0" />

== רקע ==
בשנת 2020 הוציאה אסטפן את אלבום האולפן הארבעה-עשר שלה, Brazil305, ולאחר מכן הודיעה כי בכוונתה להקליט אלבום חג מולד.<ref></ref><ref name=":1"></ref><ref name=":2"></ref> לאחר מכן, באוקטובר 2022 נודע כי משפחת אסטפן ככלל, הקליטה אלבום חג מולד באורך מלא, שכולל שירים ידועים כדוגמת "" ו-"Last Christmas".<ref name=":1" /><ref name=":2" />

בנוסף לכך, הוחלט כי Estefan Family Christmas יכלול שירים הן בשפה הספרדית והן בשפה האנגלית.<ref name=":0" />

== רשימת רצועות ==
השירים שלהלן הוקלטו בידי מספר מוזיקאים שונים, הקשורים למשפחת אסטפן.<ref name=":0" />

== קישורים חיצוניים ==

== הערות שוליים ==

קטגוריה:אלבומי חג המולד מ-2022
קטגוריה:אלבומי גלוריה אסטפן
קטגוריה:אלבומים באנגלית
קטגוריה:אלבומים בספרדית
קטגוריה:אלבומי חברת סוני מיוזיק לטין
אלכסנדר ד' בלקדר

אלכסנדר דוגאל בלקדר (באנגלית: Alexander Dougall Blackader; 19 ביוני 1847 – 14 במרץ 1932) היה רופא ילדים קנדי-אמריקאי.

== ביוגרפיה ==
בלקאדר נולד במונטריאול ב-19 ביוני 1847.<ref></ref> הוא זכה בהצטיינות בלימודיו באוניברסיטת מקגיל ולמד בבית החולים סיינט תומאס בלונדון.<ref></ref>

הוא היה נשיא האגודה האמריקאית לרפואת ילדים בשנים 1892–1893.<ref>[https://www.aps1888.org/past-presidents/ Past Presidents.] American Pediatric Society. Retrieved 14 November 2018.</ref> הוא נתן את ההרצאה של בראדשו ב-1929.<ref></ref>

הוא נפטר במונטריאול ב-14 במרץ 1932.<ref></ref><ref></ref>

==קישורים חיצוניים==
* 

== הערות שוליים ==

קטגוריה:רופאי ילדים אמריקאים
קטגוריה:בעלי תואר דוקטור מאוניברסיטת מקגיל
קטגוריה:אמריקאים שנולדו ב-1847
קטגוריה:אמריקאים שנפטרו ב-1932
אוסקר אורבך

אוסקר אורבך (1 בינואר 1905 – 15 בינואר 1997) היה פתולוג אמריקאי שעזר באופן משמעותי לגילוי הקשר בין עישון סיגריות לסרטן.

== ראשית חיים וחינוך ==
אורבך נולד במנהטן, ניו יורק. הוא היה הילד הבכור של המהגרים היהודים אירופאים, מקס וג'ני אורבך.<ref>Schneiderman, Harry ; Carmin, Itzhak J. [https://books.google.com/books?ei=brkmUfSRNo6Q0QHY4IHgDQ&id=Z41mAAAAMAAJ&dq=%22auerbach,%20oscar%22 Who's Who in World Jewry; A Biographical Directory of Outstanding Jews], p. 33. Pitman Publishing Corporation, 1955. Accessed February 21, 2013.</ref> הוא למד באקדמיית סטטן איילנד<ref></ref> אך מעולם לא סיים את הלימודים בתיכון או בקולג'. הוא התחיל ללמוד באוניברסיטת ניו יורק, לאחר שהתקבל לשם על בסיס בחינות, הוא עזב את האוניברסיטה ללא תואר, כדי להתחיל ללמוד במכללה הרפואית של ניו יורק, הוא קיבל את תואר ה-MD שלו ב-1929. לאחר מכן הוא למד פתולוגיה בווינה, שם גם הכיר את אשתו.

== קריירה ==
אורבך עבד בבית החולים Sea View של סטטן איילנד ובבית החולים Halloran. החל משנת 1952 עבד במינהל הוותיקים, במותו החזיק בתואר חוקר רפואי בכיר. הוא לימד רפואה בקולג' לרפואה של אוניברסיטת ניו יורק במשך 12 שנים ובבית הספר לרפואה בניו ג'רזי במשך כ-30 שנה.

אורבך חקר את הקשר בין עישון לסרטן. מחקריו צוטטו בדו"ח המנתח הכללי על עישון משנת 1964.

אורבך נפטר במרכז הרפואי סנט ברנבאס בליווינגסטון, ניו ג'רזי, ב-15 בינואר 1997, בגיל 92.

== ראו גם==
* נזקים בריאותיים של עישון טבק

== הערות שוליים ==

קטגוריה:מדענים יהודים אמריקאים
קטגוריה:חוקרי סרטן אמריקאים
קטגוריה:פתולוגים
קטגוריה:חוקרי סרטן יהודים
קטגוריה:אמריקאים שנולדו ב-1905
קטגוריה:אמריקאים שנפטרו ב-1997
סמואל וורן אבוט

סמואל וורן אבוט (באנגלית: Samuel Warren Abbott; 12 ביוני 1837 – 22 באוקטובר 1904)<ref name=":0"></ref> היה מנתח אמריקאי שעיקר עבודתו הייתה בתחום ההיגיינה.<ref name=":0" />

== ביוגרפיה ==
אבוט נולד בוובורן, מסצ'וסטס.<ref name=":0" /> אבוט למד באקדמיית פיליפס אנדובר, מסצ'וסטס, וסיים את לימודיו באוניברסיטת בראון ב-1858. הוא למד בבית הספר לרפואה בהרווארד, וסיים את לימודיו שם ב-1862.<ref name=":0" />

בין השנים 1861 ל-1864 הוא היה עוזר מנתח בצי ארצות הברית. הוא היה חוקר מקרי המוות של מחוז מידלסקס בין 1872 ל-1877. הוא היה המזכיר הראשון של מועצת הבריאות הראשונה של מסצ'וסטס בין השנים 1886 ל-1904.<ref name=":0" />

אבוט נפטר בביתו בניוטון, מסצ'וסטס בשנת 1904.<ref name=":0" />

== חיים אישים ==
ב-1864 הוא התחתן עם מרתה וו. סאליבן.<ref name=":0" />

== קישורים חיצוניים ==
* [https://www.ncbi.nlm.nih.gov/pmc/articles/PMC2272319/ "Uses and Abuses of Animal Vaccination"] מאמר של אבוט, באתר הספרייה הלאומית לרפואה של ארצות הברית. באנגלית.

== הערות שוליים ==

קטגוריה:כירורגים אמריקאים
קטגוריה:בוגרי אוניברסיטת בראון
קטגוריה:בוגרי בית הספר לרפואה באוניברסיטת הרווארד
קטגוריה:אמריקאים שנולדו ב-1837
קטגוריה:אמריקאים שנפטרו ב-1904
671 קרנגיה

671 קרנגיה (באנגלית: 671 Carnegia) הוא אסטרואיד בחגורת האסטרואידים שהתגלה ב-21 בספטמבר 1908 על ידי האסטרונום האוסטרי יוהאן פאליזה ממצפה הכוכבים בווינה אשר ניהל. האסטרואיד נקרא על שמו של איש העסקים האמריקאי ומייסד מכון קרנגי למדע, אנדרו קרנגי<ref></ref>.

ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 1986.17 ימים (5.44 שנים) וקוטרו הממוצע 58.72 ק"מ. הוא נע במהירות ממוצעת של 16,93761185 קמ"ש בזווית 8,03533º<ref></ref>.

== קישורים חיצוניים ==
* 

== הערות שוליים ==

קטגוריה:חגורת האסטרואידים
689 זיטה

689 זיטה (בשמו הרשמי: 689 Zita) הוא אסטרואיד בחגורת האסטרואידים שהתגלה ב-12 בספטמבר 1909 על ידי האסטרונום האוסטרי יוהאן פאליזה ממצפה הכוכבים בווינה אשר ניהל. האסטרואיד נקרא על שמה של הקיסרית האחרונה של האימפריה האוסטרו-הונגרית, זיטה, נסיכת בורבון-פארמה לכבוד חתונתה עם קרל הראשון, קיסר אוסטריה. זהו העצם השמימי השני בהיסטוריה לאחר 220 סטפניה אשר הוקדש כמתנת חתונה.

ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 1,286.75 ימים (3.52 שנים) וקוטרו הממוצע 14.36 ק"מ. הוא נע במהירות ממוצעת של 19,57448841 קמ"ש בזווית 5,74529º<ref></ref>.

== קישורים חיצוניים ==
* 

== הערות שוליים ==

קטגוריה:חגורת האסטרואידים
299 ת'ורה

299 ת'ורה (באנגלית: 299 Thora) הוא אסטרואיד בחגורת האסטרואידים שהתגלה ב-6 באוקטובר 1890 על ידי האסטרונום האוסטרי יוהאן פאליזה ממצפה הכוכבים בווינה<ref></ref>. האסטרואיד נקרא על שמו של תור, אל הרעם במיתולוגיה הנורדית<ref></ref>.

ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 11.37 ± 0.04 ימים (272.9 ± 0.9 שעות) וקוטרו הממוצע 15 ק"מ. הוא נע במהירות ממוצעת של 19.08698005 קמ"ש בזווית 1,60141º<ref></ref>.

== קישורים חיצוניים ==

* 

== הערות שוליים ==

קטגוריה:חגורת האסטרואידים
ג'ורג' מרי סרל

ג'ורג' מרי סרל (באנגלית: George Mary Searle;27 ביוני 1839 - 7 ביולי 1918) היה אסטרונום וכומר קתולי אמריקאי.

== ביוגרפיה ==
נולד ב-27 ביוני 1839 בלונדון שבאנגליה. במהלך ילדותו עברה משפחתו לבוסטון, מסצ'וסטס שבארצות הברית. ב-1857 סיים את לימודי התואר ראשון באוניברסיטת הרווארד וב-1860 סיים את לימודי תואר שני<ref></ref>.

לאחר לימודיו הוא החל לעבוד במצפה הכוכבים דאלי שבניו יורק, ובספטמבר 1858 גילה את האסטרואיד 55 פנדורה<ref name=":0"></ref> אשר נקרא על שמה של האישה פנדורה מהמיתולוגיה היוונית<ref></ref>. באותה שנה, העניקה לו האקדמיה הצרפתית למדעים את פרס לאלנד בעקבות גילוי האסטרואיד.

בשנת 1862, מונה לעוזר פרופסור באקדמיה הימית של ארצות הברית. עד שביוני 1866 חזר סרל להרוואד בתור עוזר אסטרונום. במשך שנות עבודתו גילה סרל שישה גלקסיות:NGC 548, 565, 570, 4058, 4247 ו-5487. בשנת 1862, לאחר שעזב את הרוואד התנצר לכנסייה הקתולית ובשנת 1868 הצטרף למסדר הפאוליסטי והחל ללמד באוניברסיטה הקתולית של אמריקה <ref name=":0" /><ref></ref>.

ב-1 בנובמבר 1905 פרסם סרל רעיון לרפורמה בלוח הגרגוריאני בו הציע כי כל השנים יתחילו ביום ראשון, על מנת להפוך את לוחות השנה ברחבי העולם לרב שנתיים<ref></ref><ref></ref>.

בשנת 1916 כתב חיבור בשם "האמת על המדע הנוצרי" ("texts The Truth About Christian Science") בו הוא מגנה את תורת המדע הנוצרי של מרי בייקר אדי <ref></ref>.

==קישורים חיצוניים==
* 

== הערות שוליים ==

קטגוריה:אסטרונומים אמריקאים
קטגוריה:בריטים שנולדו ב-1839
קטגוריה:אמריקאים שנפטרו ב-1918
קטגוריה:בריטים שנפטרו ב-1918
האגודה האמריקאית לרפואת ילדים

האגודה האמריקאית לרפואת ילדים (באנגלית: The American Pediatric Society; בראשי תיבות: APS) היא אגודת רפואת הילדים הראשונה שהוקמה בצפון אמריקה.

האגודה הוקמה ב-1888. המטרה של האגודה היא לעצב את עתיד רפואת הילדים.

מאז 1952 האגודה מעניקה את פרס ג'ון האולנד, שנקרא על שם ג'ון הואלנד. 

== ראו גם==
* האקדמיה האמריקאית לרפואת ילדים
* המכללה האמריקאית לרופאי ילדים
* האגודה האקדמית לרפואת ילדים
* האגודה לחקר רפואת ילדים

== קישורים חיצוניים ==
* 

קטגוריה:אגודות מדעיות
קטגוריה:רפואת ילדים
חיזור גורלי (סדרת טלוויזיה)

חיזור גורלי (באנגלית: Fatal Attraction; בתרגום חופשי לעברית: משיכה קטלנית) היא מיני-סדרת מתח פסיכולוגית-ארוטית אמריקאית שנכתבה על ידי אלכסנדרה קנינגהם וקווין ג'יי. היינס ומבוססת על הסרט באותו השם משנת 1987.

המיני-סדרה עלתה לשירות הזרמת המדיה "פרמאונט+" ב-30 באפריל 2023.

==תקציר העלילה==
כמו בסרט המקורי, עלילת המיני-סדרה מתמקדת בפרשת אהבים המקבל תפנית הפכפכה כאשר אישה מסרבת לאפשר למאהבהּ הנשוי לשים קץ ליחסיהם.

בנוסף, מרחיבה ומעמיקה המיני-סדרה את העיסוק בנושאים בהם עסק הסרט, בהם עוון הניאוף והשלכותיו, מבעד לפרדיגמת היחס המודרני לנושאים אלו.

==צוות השחקנים==
===דמויות ראשיות===
* ליזי קפלן – אלכסנדרה "אלכס" פורסט
* ג'ושוע ג'קסון – דן גלאגר
* אמנדה פיט – בת' גלאגר
* אליסה ג'ירלס – אלן גלאגר
* טובי הוס – מייק ג'ררד
* רנו וילסון – הבלש ארל בוקר
* בריאן גודמן – ארתור טומלינסון
===דמויות משניות===
* ונדה דה חזוס – מרסלה לויה
* דורין קלדרון – מורין ווקר
* ג'סיקה הרפר – סופי
* ג'ון גץ – ורן
* טוקס אולגונדוי – קונצ'יטה לואיס
* דייוויד סאליבן – פרנק גאלרדו
* איזבלה בריגס – סטלה
* וולטר פרז – חורחה פרז
* דייוויד מונייר – ריצ'רד מאקסי
* די ואלאס – אמה ראוך

==הפקה==
===פיתוח===
בפברואר 2021, נמסר לראשונה על פיתוחה של סדרת הטלוויזיה שתהווה רימייק לסרט "חיזור גורלי", כאשר "סרטי פרמאונט" הכריזה על הפקת עיבודים טלוויזיוניים לסרטיהם, בהם הסרט, "פלאשדאנס", "הג'וב האיטלקי", "סיפור אהבה" ו"ממבטו של פרנואיד" עבור שירות הזרמת המדיה "פרמאונט+". בנובמבר 2021, נמסר כי המיני-סדרה הוזמנה רשמית וכי על כתיבתה יהיו אמונים אלכסנדרה קנינגהם וקווין ג'יי. היינס; ובמאי 2022, נמסר על הצטרפותו של היוצר סילבר טרי לבימוי והפקת המיני-סדרה בפועל.
===ליהוק===
בנובמבר 2021, נמסר כי לגילום דמותה של אלכס, אותה גילמה במקור גלן קלוז, לוהקה ליזי קפלן. בינואר 2022, נמסר כי לגילום דמותו של דן, אותו גילם במקור מייקל דאגלס, לוהק ג'ושוע ג'קסון. ביוני 2022, נמסר על ליהוקם של אמנדה פיט, אליסה ג'ירלס, טובי הוס, רנו וילסון ובריאן גודמן לצוות השחקנים. ביולי, באוגוסט ובאוקטובר 2022, נמסר על ליהוקם של ונדה דה חזוס, דורין קלדרון, ג'סיקה הרפר, ג'ון גץ, טוקס אולגונדוי, דייוויד סאליבן, איזבלה בריגס, וולטר פרז, דייוויד מונייר ודי ואלאס לצוות השחקנים המשני.
===צילומים===
צילומי המיני-סדרה החלו בקיץ 2022.

==קישורים חיצוניים==
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:סדרות דרמה אמריקאיות
קטגוריה:סדרות מתח אמריקאיות
קטגוריה:סדרות טלוויזיה המבוססות על סרטים
קטגוריה:פרמאונט+: תוכניות וסדרות
הרצאות בראדשו

הרצאות בראדשו הן הרצאות יוקרתיות הניתנות, או בקולג' המלכותי לרופאים או במכללה המלכותית לכירורגים של אנגליה, על ידי אנשים שונים שמקבלים הזמנה לשאת את ההרצאות על ידי המוסדות.<ref name=":0"></ref>

== היסטוריה ==
ההרצאות נוסדו על ידי סאלי הול, אשתו של ויליאם בראדשו, שבצוואתה הורתה להעביר 1000 פאונד לקולג' המלכותי לרופאים ו-1000 פאונד למכללה המלכותית לכירורגים של אנגליה. הכסף נועד לממן הרצאות שנתיות שיעסקו ברפואה וכירורגיה. היא הורתה לקרוא להרצאות בראדשו על מנת להנציח את בעלה שהיה אוהב מדע.<ref name=":0" />

ההרצאה הראשונה בקולג' ניתנה ב-1881 על ידי ג'ורג' ויויאן פור. ההרצאה הראשונה במכללה ניתנה ב-13 בדצמבר 1882, על ידי סר ג'יימס פאג'ט.<ref name=":0" />

== רשימת ההרצאות בקולג' המלכותי לרופאים ==

== רשימת ההרצאות במכללה המלכותית לכירורגים של אנגליה ==
ההרצאות במכללה הן דו-שנתיות (היו שנתיות עד 1993) ועוסקות בכירורגיה.

== הערות שוליים ==

קטגוריה:הקולג' המלכותי לרופאים
קטגוריה:הרצאות
טויוטה סופרה

טוֹיוֹטָה סוֹפּרָהּ (ביפנית: トヨタ・スープラ) היא מכונית ספורט במרכב גראן טוריסמו המיוצרת על ידי תאגיד הרכב טויוטה החל משנת 1978. שמה נובע מהתחילית הלטינית "supra" אשר משמעותה "מעל", "להתעלות" או "לעבור מעבר".

ארבעת הדורות הראשונים של הסופרה יוצרו בין השנים 1978 עד 2002. בשנת 1998 הפסיקה טויוטה את מכירות הדור הרביעי של הסופרה בארצות הברית<ref name="OSS" /> והייצור ברחבי העולם הופסק ב-2002. בינואר 2019, הוצג הדור החמישי של הסופרה, שפותח בשיתוף עם ב.מ.וו G29 Z4<ref></ref>. במרץ 2019 הדגם חזרה לייצור והוא החל להימכר החל ממאי 2019<ref></ref>.

העיצוב של הסופרה המקורית נגזר מטויוטה סליקה , אבל היא הייתה ארוכה ורחבה יותר<ref name="supfaq"></ref>. שלושת הדורות הראשונים יוצרו כחלק מטויטה סליקה. החל מאמצע 1986, הפכה הסופרה A70 לדגם נפרד. טויוטה הפסיקה להשתמש בשם "סליקה" וקראה למכונית סופרה<ref name="OSS"></ref>. בשל הדמיון והעבר המשותף, טעות נפוצה היא החלפה בין הדגמים. הדור הראשון, השני והשלישי של הסופרה הורכב במפעל טהרה, אאיצ'י, שביפן, ואילו הדור הרביעי הורכב במפעל מוטומאצ'י בטויוטה סיטי. הדור החמישי של הסופרה הורכב בשיתוף עם ב.מ.וו Z4{{כ}} (G29) בגראץ, אוסטריה על ידי מגנה שטייר.

שורשיה של הסופרה מתחקים גם עם הטויוטה 2000GT הודות למנוע ששת הצילינדרים המסודרים בשורה (inline-6). שלושת הדורות הראשונים הוצעו עם אחד הגלגולים של מנוע טיוטה M אשר שימש את טיוטה קראון וטיוטה 2000GT. גם קווי העיצוב של פנים הרכב היו דומים, וכך גם קוד השלדה "A".

טויוטה הוציאה לוגו משלה לסופרה. הוא נגזר מהלוגו המקורי של סליקה, וצבעו היה כחול במקום כתום. הלוגו הזה שימש עד ינואר 1986, אז הוצגה הסופרה A70. הלוגו החדש היה דומה בגודלו, עם כיתוב כתום על רקע אדום, אך ללא עיצוב הדרקון. הלוגו הזה, בתורו, היה ברכבי הסופרה עד 1991, אז טויוטה עברה ללוגו החברה האליטפי הנוכחי שלה. לוגו הדרקון היה לוגו של סליקה ללא קשר לצבע שלו. הוא הופיע בשני הדורות הראשונים של הסופרה, ששווקו רשמית כטויוטה סליקה. הלוגו של הדרקון שימש עבור קו הסליקה עד שגם הוא הופסק.

== קישורים חיצוניים ==

* 

== הערות שוליים ==

קטגוריה:מכוניות קופה
קטגוריה:מכוניות ספורט
קטגוריה:דגמי מכוניות שהושקו ב-1978
סופרה
קבוגה

קבוגה (באנגלית: Kabuga) היא עיר הממוקמת במזרח מחוז קיגאלי במרכז רואנדה. נכון לשנת 2012, העיר מונה מעל 40,000 תושבים.

== גאוגרפיה ==
קבוגה ממוקמת בגובה של 1,450 מטרים מעל פני הים, במזרח מחוז קיגאלי, על גבול מחוז המזרח. היא ממוקמת כחמישה קילומטרים מזרחית למבואות עיר הבירה, קיגאלי. היא ממוקמת כ־41 קילומטרים צפונית לגבול עם בורונדי וכ־65 קילומטרים מערבית לגבול עם טנזניה.

==קישורים חיצוניים==

קטגוריה:רואנדה: ערים
אוטוקר

אוטוקאר היא יצרנית אוטובוסים, משאיות, נגררים ורכבים צבאיים שהתבססה ב-1963 בנפת סקריה שבמחוז מרמרה בצפון־מערב טורקיה. היא חברה בת של Koç Holding .

החברה פועלת באירופה, מרכז אסיה, אפריקה ובמזרח התיכון. היא מייבאת לארץ את דגמי האוטובוסים שלה בלבד על ידי קבוצת עפיפי משנת 2018.

בין החברות הרוכשות בישראל אלקטרה-אפיקים, בית שמש אקספרס, מטרופולין, נסיעות והתיירות נצרת, נתיב אקספרס, סופרבוס, ש.א.מ. תנופה.

== דגמי החברה בישראל ==
* אוטוקר קנט C אוטובוס דיזל נמוך רצפה 12מ' 2\3 דלתות.
* אוטוקר קנט C חשמלי אוטובוס נמוך רצפה 12מ' 3 דלתות.
* אוטוקר קנט C גט"ד אוטובוס נמוך רצפה 12מ' 2 דלתות.
* אוטוקר קנט C אוטובוס דיזל מפרקי נמוך רצפה 18מ' 4 דלתות קיים בגרסה רגילה ומטרונית.
* אוטוקר וקטיו C מידיבוס דיזל עירוני.
* אוטוקר וקטיו U מידיבוס בינעירוני פרברי.
* אוטוקר אוליזו U מידיבוס תיירותי.

== גלריה ==
<gallery>
קובץ:Otokar KENT C18 BRT superbus.jpg|אוטוקר קנט C 18 במטרונית סופרבוס בחיפה
קובץ:Otokar Vectio C nativ express.jpg|אוטוקר וקטיו C בשירות נתיב אקספרס
קובץ:Otokar KENT C 18 bs exp.jpg|אוטוקר קנט C 18 בבית שמש אקספרס
קובץ:Otokar Vectio U NT&T.jpg|אוטוקר וקטיו U בשירות נסיעות ותיירות נצרת
קובץ:Otokar KENT C CNG unbs.jpg|אוטוקר קנט C גט"ד בש.א.מ.
</gallery>

== קישורים חיצוניים ==
21 Reasons

"" הוא סינגל של הדי ג'יי והמפיק המוזיקלי הבריטי, נייתן דאו, בשיתוף פעולה עם הזמרת-יוצרת הבריטית, אלה הנדרסון, שיצא, על ידי חברות התקליטים וורנר מיוזיק גרופ ואטלנטיק רקורדס, ב-29 באפריל 2022. השיר נכתב על ידי אלה הנדרסון, ג'ון ניקולס אילנד מורגן, מייגן קוטון, נייתן דאו, רון ריילי קולש וויליאם מרטין לנסלי, והופק על ידי נייתן דאו ופאנקטואל. בשיר נמצא דגימה מהשיר "Calabria" של רון ריילי קולש.

== וידאו קליפ ==
בזמן יציאת השיר, דאו אישר שלא צולם ווידאו קליפ לשיר, וכי הוא פתח לעבוד על אחד, כל עוד הוא לא רוקד בו.<ref name="OCC Interview"></ref> ב-29 באפריל 2022, יצא ווידאו קליפ לירי של השיר.<ref></ref> ווידאו קליפ לירי שני, בגרסה האקוסטית של השיר, יצא ב-27 במאי 2022.<ref></ref> לבסוף, הווידאו קליפ הרשמי של השיר, שצולם באיביזה, יצא ב-1 ביולי 2022.<ref></ref><ref></ref>

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" |תאריך
! scope="col" |פורמט
! scope="col" |גרסה
! scope="col" |חברת תקליטים
! scope="col" |הערות
|-
! rowspan="5" scope="row" |עולמי
| 29 באפריל 2022
| rowspan="5" |הורדת מוזיקה, הזרמת מוזיקה
|מקורית
| rowspan="5" |וורנר מיוזיק גרופ, אטלנטיק רקורדס
|<ref name="Spotify"></ref><ref></ref>
|-
| 27 במאי 2022
|אקוסטית
| <ref></ref>
|-
| 16 ביוני 2022
| רמיקס של טויבוי ורובין
| <ref></ref>
|-
| 8 ביולי 2022
| רמיקס של לוסו
| <ref></ref>
|-
| 15 ביולי 2022
| רמיקס של בילן טד
| <ref></ref>
|}

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי אלה הנדרסון
קטגוריה:שירים באנגלית
קטגוריה:בלדות פופ
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:שירי מוזיקת האוס
קטגוריה:סינגלים בהוצאת אטלנטיק רקורדס
קטגוריה:סינגלים בהוצאת וורנר מיוזיק גרופ
יחסי מזרח טימור – רפובליקת סהרה הערבית הדמוקרטית

יחסי מזרח טימור–רפובליקת סהרה הערבית הדמוקרטית הם היחסים הבינלאומיים בין הרפובליקה הדמוקרטית של מזרח טימור לרפובליקת סהרה הערבית הדמוקרטית.

==היסטוריה==
רפובליקת סהרה הערבית הדמוקרטית הייתה המדינה הראשונה בעולם שכוננה יחסים דיפלומטיים רשמיים עם מזרח טימור לאחר עצמאותה ב-20 במאי 2002<ref></ref>, בין השאר בשל קשרים חזקים ארוכי שנים וההקבלה ההיסטורית בין השתיים (בין היתר לשתיהן יש תנועות שחרור לאומיות, פרטילין וחזית פוליסריו)<ref></ref>. שגרירות סהרה המערבית במזרח טימור נפתחה בדילי בשנת 2010<ref> Lisualdo Gaspar, Director de Asuntos Bilaterales, Ministerio de Relaciones Exteriores de Timor-Leste: "De hecho, agregó, Timor-Leste había otorgado plena representación diplomática a la Embajada de la" República Saharaui "en su capital, Dili, en 2010"</ref>, בתקופת ממשלתו של שננה גוסמאו .

==קישורים חיצוניים==

==הערות שוליים==
יהודה בנציון סגל

יהודה בנציון "בן" סגל (באנגלית: Judah Benzion "Ben" Segal; 21 ביוני 1912 - 23 באוקטובר 2003) היה בלשן יהודי בריטי, פרופסור לשפות שמיות בבית הספר ללימודי המזרח ואפריקה (מוסד מחקר אוניברסיטאי הידוע כאוניברסיטת SOAS בלונדון ).

==משפחתו==
סגל הוא בנם של הרב והפילולוג משה צבי סגל וחנה (בת הרב אריה ליב פרומקין). אחיו הוא הברון , רופא ופוליטיקאי מטעם מפלגת הלייבור, שהיה סגן הלורד יושב הראש בבית הלורדים הבריטי.

==פרסומיו==
<div class="mw-content-ltr">
* The Diacritical Point and the Accents in Syriac, 1953
* The Hebrew Passover, 1963
* The Sabian Mysteries. The planet cult of ancient Harran, Vanished Civilizations, 1963
* Edessa, 'the blessed city, 1970
* Aramaic Texts From North Saqqara, 1983
* A History of the Jews of Cochin, 1993
* Aramaic and Mandaic Incantation Bowls in the British Museum, 2000
* Whisper Awhile, 2000
</div>

==קישורים חיצוניים==
* 

קטגוריה:בלשנים ולשונאים יהודים בריטים
קטגוריה:משפחת אריה ליב פרומקין
קטגוריה:בריטים שנולדו ב-1912
קטגוריה:בריטים שנפטרו ב-2003
אדולף אברהמס

סר אדולף אברהמס (6 בפברואר 1883 – 11 בדצמבר 1967) היה רופא יהודי-בריטי, שנחשב למייסד של תחום מדעי הספורט בבריטניה.<ref name="rcplondon.ac.uk"></ref>

== ביוגרפיה ==
אברהמס נולד בקייפטאון ב-6 בפברואר 1883, הוריו היו יצחק (אייזק) ואסתר אברהמס. הוא למד בבית הספר המודרני בדפורד, בבית הספר בדפורד, ובעמנואל קולג', קיימברידג'.<ref name="rcplondon.ac.uk" />

אברהמס נחשב למייסד של תחום מדעי הספורט בברייטניה. הוא היה קצין הרפואה האחראי על הנבחרת האולימפית הבריטית מ-1912 עד 1948. הוא היה נשיא האיגוד הבריטי לספורט ורפואה, ועמית באגודה המלכותית לרפואה.<ref></ref>

אברהמס זכה לתואר אבירות בשנת 1939.<ref name="rcplondon.ac.uk" />

== חיים אישים ==
אברהמס התחתן עם אדריאן וולש ב-1922, נולדו להם בן ובת.<ref name="rcplondon.ac.uk" />

לאברהמס היו שני אחים צעירים, הרולד אברהמס, שהיה אתלט ואלוף אולימפי (פריז 1924) בריצת 100 מטר, וסידני אברהמס שהיה שופט ונשיא בית המשפט העליון של סרי לנקה.<ref name="rcplondon.ac.uk" />

אברהמס נפטר ב-11 בדצמבר 1967.<ref name="rcplondon.ac.uk" />

== הערות שוליים ==

קטגוריה:אנגלים ממוצא ולשי
קטגוריה:עמיתי הקולג' המלכותי לרופאים
קטגוריה:יהודים אנגלים
קטגוריה:אבירים בריטים
קטגוריה:קצינים במסדר האימפריה הבריטית
קטגוריה:רופאים יהודים בריטים
קטגוריה:בריטים שנולדו ב-1883
קטגוריה:בריטים שנפטרו ב-1967
Love Kills

"Love Kills" (בעברית: "אהבה הורגת") הוא סינגל של המוזיקאי הבריטי פרדי מרקיורי, והשיר הראשון שלו שיצא כאמן סולו, על אף שכל חברי להקת קווין ניגנו בשיר, בתחילה ללא קרדיט.

השיר נכתב על ידי פרדי מרקיורי וג'ורג'יו מורודר, ושימש במקור בשחזור ועריכתו של מורודר משנת 1984 של סרטו האילם של פריץ לאנג מ-1927, "מטרופוליס", כחלק מהפסקול החדש של הסרט. הסינגל הגיע למקום העשירי במצעד הסינגלים הבריטי.

רשמית, הסינגל הוא של פרדי מרקיורי, על אף שמדובר בשיתוף פעולה שלו עם ג'ורג'יו מורודר. שנים לאחר יציאת השיר אושר כי כל חברי להקת קווין – בריאן מיי, רוג'ר טיילור וג'ון דיקון ניגנו בשיר, ביחד עם ג'ורג'יו מורודר וריינהולד מק. לא ידוע מדוע השיר יצא כסינגל של פרדי מרקיורי בלבד ולא כסינגל של קווין, אך ייתכן שהחוזים של הלהקה עם חברות התקליטים EMI רקורדס וקפיטול רקורדס הם הסיבה לכך, בעוד שפסקול "מטרופוליס" היה בהוצאת CBS רקורדס.

השיר מעולם לא בוצע בהופעה חיה באף מופע או אירוע. קווין ואדם למברט ביצעו את השיר בפעם הראשונה בסיבוב ההופעות שלהם ב-2014 כבלדה. גרסה זו עובדה מאוחר יותר על ידי בריאן מיי ורוג'ר טיילור עם השירה המקורית של מרקורי עבור האלבום Queen Forever ב-2014.

רמיקס של "Love Kills" שימש גם עבור הקרדיטים בסיום הסרט Loaded Weapon 1 משנת 1993. השיר יצא גם באלבום האוסף "The Great Pretender". בשנת 2009, יצאה גרסת כיסוי של זמרת הסינת'-פופ הבריטית ליטל בוטס.

==קישורים חיצוניים==

==הערות שוליים==

קטגוריה:שירים באנגלית
קטגוריה:שירים מסרטי קולנוע
קטגוריה:שירי סינת'-פופ
קטגוריה:יצירות המבוססות על מטרופוליס (סרט)
קטגוריה:סינגלים בהוצאת וירג'ין EMI רקורדס
קטגוריה:סינגלים בהוצאת CBS רקורדס
21 Summer

"" הוא סינגל של צמד מוזיקת הקאנטרי האמריקאי, האחים אוסבורן , שיצא, על ידי חברת התקליטים קפיטול רקורדס נאשוויל, ב-29 בפברואר 2016, כסינגל השני מתוך אלבום האולפן הראשון של הצמד, Pawn Shop. השיר נכתב על ידי קרייג וייסמן , ג'ון וטי. ג'יי. אוסבורן, והופק על ידי ג'יי ג'ויס .

== תוכן השיר ==
השיר הוא שיר נוסטלגי המזכיר מאהב/ת לשעבר שהיה למספר בקיץ. ג'ון אוסבורן אמר כי: "מדובר בהסתכלות אחורה על תקופה בחייך, ללא קשר להתנהלותה של מערכת היחסים הקודמת לה. כל מה שהשתבש נראה נסחף משם ואתה זוכר רק את הזוהר שבו, ואת היופי שבו ואת החשיבות שלו."<ref name="billboard"></ref>

במקור, הצמד הוציא דמו של השיר עם הוק ווקאלי. כאשר הקליטו את הגרסה המאלה עם ג'יי גויס, ההוק הוואקלי הוחלף בגיטרה של ג'ון, והושמעו קולות אקו של נטלי אוסבורן, הבסיסט פיט שטרנברג ולוסי סילבס . המתופף אדם בוקס ניגן על תוף סנר . הצמד אמר כי הם רצו שלשיר יהיה אווירה דומה לשיר של ג'קסון בראון.<ref name="billboard" />

לאחר שיצא כגיי בפברואר 2021, טי. ג'יי. אוסבורן חשף שהשיר נכתב על שברון הלב הראשון שלו, לאחר שסיים את מערכת היחסים עם גבר שיצא איתו בסתר. בריאיון עיתונאי למגזין טיים, הוא הסביר כי: "כעסתי שאף אחד לא ידע למה כואב לי. כל כך הרבה פעמים שרתי את השיר הזה ורציתי לבכות. אנשים אוהבים את השיר הזה, אבל הרגש שלו עמוק יותר ממה שהם בכלל מבינים".<ref></ref>

== וידאו קליפ ==
הווידאו קליפ, שבוים על ידי ג'סטין קלאו, יצא בערוץ היוטיוב של הצמד ב-2 באוגוסט 2016.<ref></ref> נכון לאוקטובר 2022, הווידאו קליפ נצפה למעלה מ-9 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!ארצות הברית (RIAA)
|זהב
|500,000
|}

== קישורים חיצוניים ==

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירים באנגלית
קטגוריה:שירים שהופקו על ידי ג'יי ג'ויס
קטגוריה:שירי להט"ב
קיץ
קטגוריה:בלדות קאנטרי
קטגוריה:סינגלים בהוצאת קפיטול רקורדס נאשוויל
יחסי ארצות הברית – רפובליקת סהרה הערבית הדמוקרטית

יחסי ארצות הברית–רפובליקת סהרה הערבית הדמוקרטית הם היחסים הדיפלומטיים בין ארצות הברית ורפובליקת סהרה הערבית הדמוקרטית. בדצמבר 2020 ארצות הברית הפכה למדינה הראשונה (והיחידה) המכירה בשטחי סהרה המערבית כחלק ממרוקו.

==סקירה כללית==
מדיניות החוץ של ארצות הברית בנוגע לסהרה מאופיינת במתח בין תמיכה פורמלית בעקרון ההגדרה העצמית וההגנה על זכויות האדם בכלל, מחד, לבין הניסיון לשמור על האינטרסים של ארצות הברית במזרח התיכון ועל קשרים טובים עם בעלת ברית עיקרית שלה באזור: מרוקו, מצד שני. המתח סביב יעדים אלה התעורר בעוצמה משתנה בתקופת מלכותו של חסן השני במרוקו, שהסתיימה ב-1999. באופן כללי, ניתן לקבוע שלמרות כמה פעולות ספציפיות, מדיניות ארצות הברית התאפיינה בחוסר תמיכתה ביישום עקרון ההגדרה העצמית על ידי העדפת אחד הצדדים לסכסוך (מרוקו), והיעדר לחץ על מרוקו לשים קץ להפרות השיטתיות והפוליטיות של זכויות האזרח בסהרה הכבושה<ref>http://www.usc.es/revistas/index.php/rips/article/download/1581/1530 Estados Unidos y el Sáhara Occidental. Una perspectiva histórica sobre la autodeterminación y derechos humanos1 Laura Feliu, UIniversidad Autónoma de _barcelona, Cataluña, España</ref>.

==הערות שוליים==
רומונגה

רומונגה (בצרפתית: Rumonge) היא העיר הרביעית בגודלה בבורונדי. נכון לשנת 2008, בעיר מתגוררים כ־36,000 תושבים.

== גאוגרפיה ==
העיר היא בירת מחוז רומונגה בדרום־מערב המדינה. גובהה הממוצע הוא 790 מטרים מעל פני הים. היא שוכנת לחופי אגם טנגניקה. העיר ממוקמת כ־20 קילומטרים מערבית לבורורי, כ־60 קילומטרים דרומית לבוג'ומבורה (בירתה הקודמת של המדינה) וכ־80 קילומטרים מדרום־מערב לבירת המדינה, גיטגה.

==קישורים חיצוניים==

קטגוריה:בורונדי: ערים
מוטי אברבוך

מוטי אברבוך (נולד בכ"ד באייר ה'תש"ח, 2 ביוני 1948) הוא מחזאי, במאי תיאטרון, סופר ומורה ישראלי.

== ביוגרפיה ==
אברבוך נולד בחיפה וגדל בקריית חיים.

ב-1978 ייסד ביחד עם אליעזר צייזלר ורבקה בכר את להקת התיאטרון בימת היוצר. בשנים 1991–1992 ניהל ביחד עם יצחק גורמזאנו גורן את תיאטרון הקומה השלישית. עבד כמורה בבתי ספר בשכונות דרום תל אביב. מורה למשחק במחלקה לאופרה ב.

ב-1993 זכתה שמלה גדולה, הצגה שכתב וביים בפרס ראשון של ההצגה הטובה ביותר בפסטיבל עכו.

כתב וביים מחזות רבים לילדים בעיקר בתיאטרון אורנה פורת לילדים ולנוער (המלכה המלקה).

בשנים האחרונות משמש במאי הבית של תיאטרון יידישפיל. במסגרת עבודתו בתיאטרון עיבד וביים ערבי קריאה ממיטב המחזאות והספרות היידית. במסגרת התיאטרון אחראי למיזם הסטודיו לשחקנים צעירים בשיתוף פעולה עם אוניברסיטת בר-אילן.

===פעילות פוליטית===
במסגרת תנועת שלום עכשיו, יזם וארגן סמינרים ומפגשי מבוגרים ונוער נוער ישראלים-פלשתינאים, ומפגשים עם תנועות שלום בארצות ערב.

== חיים אישיים ==
אברבוך היה נשוי לשחקנית, רבקה בכר והוא אחיה של הפסלת שלומית אברבוך.

== מחזות שכתב ==
{| border="1" cellspacing="0" class="wikitable sortable" cellpadding="4"
!שם המחזה !! תיאטרון !! שנה
|-
| שמאטעס || צוותא || 1971
|-
| נגמר הסוכר || ||
|-
| הכובע || ||
|-
| ציפורים בראש || || 1972
|-
| סוסי שוקולדה || המרכז התיאטרוני בנווה צדק ||1987
|-
| עץ הגויאבה || הבימה || 1976
|-
| אוזני חמור || ||
|-
| חתולים בשק || תיאטרון חיפה || 1983
|-
| שמלה גדולה || פסטיבל עכו ||
|-
| הפסנתר של ברטה || תיאטרון באר שבע || 1995
|-
| ירח שחור || תיאטרון באר שבע || 1998
|-
| שלושה חברים וטורף || תיאטרון אורנה פורת || 1998
|-
| כוכב הבכי || ||
|-
| פוקר || ||
|-
| אלקטרה (על פי סופוקלס ואייסכילוס) || ||
|-	
| מלון אמריקנה || תיאטרון יידישפיל || 1999
|-
| האוצר של נפוליאון || תיאטרון יידישפיל ||
|-
| האנוסים || בימת קדם ||
|-
| גדולה כמו החדר || תיאטרון הסימטה || 1987
|-
| סיפור אהבה בעברית || ||
|-
| המלכה המלקה || || 1993
|-
| עמטרה || התיאטרון הערבי-עברי ביפו || 2000
|}

== ספריו ==
* פליט-יליד, יליד-פליט - ארבעה מחזות: סוסי שוקולדה, שמלה גדולה, הפסנתר של ברטה, ירח שחור, בימת קדם, תל אביב, 2002
* אלוהים נכה מאה אחוז - הוצאת עם עובד, תשס"ג 2003
* כרמן מירנדה - מענטשעלע הספרייה של מוטי אברבוך, ירושלים, 2016
* קאָטקי (חתלתולים) - מענטשעלע הספרייה של מוטי אברבוך, ירושלים, 2018

== סיפורים ==
* 

==קישורים חיצוניים==
* 
* 
* 

== הערות שוליים ==

קטגוריה:במאי תיאטרון ישראלים
קטגוריה:חברי שלום עכשיו
קטגוריה:חיפה: אישים
קטגוריה:מחזאים ישראלים
קטגוריה:סופרים ישראלים
קטגוריה:סופרים כותבי עברית
קטגוריה:תל אביב-יפו: אישים
קטגוריה:ישראלים שנולדו ב-1948
אוסאמה א-טירי

אוסאמה עבד אל-כרים א-טירי (בערבית: 	أسامة عبد الكريم الطيري בתעתיק: אסאמה עבד אלכרים אלטירי; נולד ב-16 ביוני 2002 בקטר) הוא כדורגלן קטרי המשחק בעמדת הקשר בקבוצת א-ריאן מליגת העל הקטרית.

== קריירת מועדונים ==
א-טירי גדל באקדמיית אספייר וב-מועייזר. ב-6 בפברואר 2022 חתם בא-ריאן מליגת העל הקטרית. ב-15 בפברואר ערך את הופעת הבכורה שלו במועדון, בניצחון 0–1 על אום סלאל במסגרת גביע אמיר קטר. ב-19 בפברואר ערך את הופעת הבכורה שלו בליגה, בהפסד 2–4 לאל-ערבי במסגרת המחזור ה-19 לעונת . בסך הכל ערך חמש הופעות ליגה בעונה זו. ב-8 באפריל ערך את הופעת הבכורה שלו בליגת האלופות האסיאתית, בניצחון 2–3 על איסטיקלול דושנבה במסגרת שלב הבתים לעונת .

== קריירה בינלאומית ==
א-טירי היה חלק מסגל נבחרת קטר עד גיל 23 בטורניר גביע אסיה עד גיל 23 בשנת 2022, וערך שלוש הופעות בטורניר, בהן הבקיע שני שערים.

== קישורים חיצוניים ==

קטגוריה:כדורגלנים קטרים
קטגוריה:קשרי כדורגל קטרים
קטגוריה:כדורגלני א-ריאן
קטגוריה:קטרים שנולדו ב-2002
שגרירות ישראל באתונה

שגרירות ישראל באתונה היא השגרירות הישראלית ביוון, הממוקמת ברחוב מרתונודרומון 1, אתונה.

שגרירות ישראל הייתה ממוקמת בתחילה ברח' הרודוטו, כנציגות דיפלומטית, מיד לאחר הקמת מדינת ישראל ב-1948. מאוחר יותר הנציגות עברה לרחוב קומברי. כיום השגרירות ממוקמת בבניין שנבנה בתחילה כבית מגורים פרטי ב-1930. בשנות ה-70 המבנה נרכש על ידי הקהילה היהודית של סלוניקי שהציעה אותו למדינת ישראל בשנת 1975 על מנת לשכן בו את הנציגות הדיפלומטית.

בעקבות שדרוג היחסים בין המדינות במאי 1990, שודרגה הנציגות הדיפלומטית לשגרירות. בשנת 2007 עברה השגרירות שיפוצים נרחבים.

בדצמבר 2014 אלמונים ירו לעבר השגרירות.

בדצמבר 2017 הותקפה השגרירות על ידי פעילי הארגון השמאל הרדיקלי "רוביקון" שהתיזו צבע אדום על הבניין וטענו כי הפעולה נעשתה כמחאה כאות הזדהות עם הפלסטינים.

השגרירות נסגרה ב-9 במרץ 2020 למשך שבועיים לאחר שעובד אובחן כחולה בנגיף הקורונה.

== ראו גם ==
* יחסי יוון–ישראל

== קישורים חיצוניים ==
* 

== הערות שוליים ==

קטגוריה:יחסי יוון–ישראל
אתונה
קטגוריה:אתונה: מבנים
ג'אסם ג'אבר

ג'אסם ג'אבר עבד א-סלאם (בערבית: جاسم جابر عبد السلام בתעתיק: ג'אסם ג'אבר עבד אלסלאם; נולד ב-20 בפברואר 2002 בקטר) הוא כדורגלן קטרי המשחק בעמדת הקשר האחורי בקבוצת אל-ערבי מליגת העל הקטרית.

== קריירת מועדונים ==
ג'אבר גדל באקדמיית אספייר. ב-1 ביולי 2019 חתם באל-ערבי מליגת העל הקטרית. בשלוש העונות הראשונות שלו במועדון ערך 42 הופעות ליגה.

== קריירה בינלאומית ==
ג'אבר היה חלק מסגל נבחרת קטר עד גיל 23 בטורניר גביע אסיה עד גיל 23 בשנת 2022, וערך שלוש הופעות בטורניר.

נכלל בסגל נבחרת קטר לטורניר מונדיאל 2022, על-אף שלא ערך הופעות במדי הנבחרת עד למועד הזימון.

נכלל בסגל נבחרת קטר לטורניר גביע אסיה 2023.

== תארים ==
;אל-ערבי
* הגביע הקטרי (1): 2021/2022

== קישורים חיצוניים ==

== הערות שוליים ==

קטגוריה:כדורגלנים קטרים
קטגוריה:קשרי כדורגל קטרים
קטגוריה:כדורגלני אל-ערבי (קטר)
קטגוריה:כדורגלני נבחרת קטר
קטגוריה:כדורגלני מונדיאל 2022
קטגוריה:כדורגלני גביע הזהב 2023
קטגוריה:כדורגלני גביע אסיה 2023
קטגוריה:קטרים שנולדו ב-2002
210 איזבלה

210 איזבלה (בשמו הרשמי: 210 Isabella) הוא אסטרואיד בחגורת האסטרואידים שהתגלה ב-12 בנובמבר 1879 על ידי האסטרונום האוסטרי יוהאן פאליזה ממצפה הכוכבים בווינה. הוא מהווה חלק ממשפחת האסטרואידים נמסיס ומקור שמו אינו ידוע<ref></ref>.

ככל האסטרואידים בחגורה, מסלולו נמצא בין מאדים לצדק. זמן ההקפה שלו הוא 1,639.21 ימים (4.49 שנים) וקוטרו הממוצע 86.65 ק"מ. הוא נע במהירות ממוצעת של 18.05698485 קמ"ש בזווית 5,26134646º<ref></ref>.

== קישורים חיצוניים ==

* 

== הערות שוליים ==

קטגוריה:חגורת האסטרואידים